

KAUNO KOLEGIJOS DIREKTORIUS

## ĮSAKYMAS

**DĖL MOKSLO, MENO VIDINIO KONKURSO PASKELBIMO**

2022 m. gegužės d. Nr. 1-

Kaunas

Atsižvelgdamas į Mokslo taikomosios veiklos skyriaus vadovo Vaclovo Makūno 2022 m. balandžio 29 d. tarnybinį pranešimą (reg. Nr. RD-3427):

1. Nurodau Mokslo taikomosios veiklos skyriaus vadovui skelbti Mokslo, meno vidaus projekto konkursą (toliau – Konkursas).
2. Nustatau paraiškų Konkursui teikimo laikotarpį nuo 2022-05-04 iki 2022-05-31, 16 val.
3. Tvirtinu Konkursui teikiamų paraiškų finansavimo fondą – 50000,00 Eur.
4. Nurodau vienos teikiamo paraiškos dydžio eurais neriboti (tačiau ji negali viršyti viso fondo vertės).
5. Nurodau paraiškų vertinimą vykdyti vadovaujantis pridedamais 2022 m. mokslo, meno vidinių projektų konkurso paraiškų vertinimo kriterijais.
6. Nustatau projektų įgyvendinimo laikotarpį nuo 2022-09-01 iki 2023-06-15.

Direktorius Paulius Baltrušaitis

Kauno kolegijos direktoriaus

2022 m. gegužės d. įsakymo Nr. 1-

priedas

**2022 m. MOKSLO (MENO) VIDINIŲ PROJEKTŲ KONKURSO PARAIŠKŲ VERTINIMO KRITERIJAI**

|  |  |  |
| --- | --- | --- |
| **Paraiškos vertinimo kriterijai** | **Kriterijaus vertinimo aspektai ir paaiškinimai** | **Didžiausias galimas kriterijaus balas** |
| 1. Mokslo (meno) veiklos atitikimas KK strateginiams tikslams | 1.1. Teikiama veikla(-os) savo turiniu atitinka KK Strategiją 2025. | Privaloma sąlyga |
| 2. Mokslo (meno) veiklos ryšys su studijų procesu Kolegijos realizuojamose studijų kryptyse, tarpkryptiškumas | 2.1. Teikiama projekto veikla(-os) savo turiniu atitinka bent dvi (ar daugiau) KK realizuojamų studijų krypčių iš skirtingų studijų krypčių grupių, tyrimo grupėje dalyvauja studentai - skiriama iki 20 balų; tyrimo grupėje dalyvauja tik dėstytojai/darbuotojai – iki 15 balų:  2.2. Teikiama projekto veikla(-os) savo turiniu atitinka bent dvi ar daugiau KK realizuojamų studijų krypčių, tyrėjų grupėje dalyvauja studentai – skiriama iki 15 balų; tyrimo grupėje dalyvauja tik dėstytojai/darbuotojai – iki 10 balų:  2.3. Teikiama veikla(-os) savo turiniu atitinka bent vieną KK realizuojamą studijų kryptį, tyrėjų grupėje dalyvauja studentai- skiriama iki 10 balų; tyrimo grupėje dalyvauja tik dėstytojai/darbuotojai – iki 5 balų:  2.4. Veikla neatitinka nei vienos KK realizuojamos studijų krypties – skiriama 0 balų; | 20 |
| 3. Mokslo (meno) veiklos aktualumas ir praktinis pritaikomumas | 3.1. Teikiama projekto veikla(-os) yra pagal regiono ar aukštesnio lygmens organizacijos užsakymą – skiriama iki 20 balų;  3.2. Teikiamos projekto veiklos (ų) rezultatai bus pateikiami konkursiniuose ar demonstraciniuose renginiuose (parodose, mugėse ir kt.) – skiriama iki 15 balų;  3.4. Teikiamos projekto veiklos(-ų) rezultatai bus panaudojami studijų ir mokslo integracijai institucijos viduje – skiriama iki 10 balų.  3.5. Neatitinka nei vienos išvardintų sąlygų – 0 balų; | 20 |
| 4. Mokslo (meno) veiklos rezultatų sklaida | 4.1. Teikiamos projekto veiklos(-ų) rezultatai bus publikuojami aukšto lygmens leidiniuose arba tarptautinėse mokslinėse konferencijose KK vardu – skiriama iki 20 balų;  4.2. Teikiamos projekto veiklos(-ų) rezultatai bus publikuojami recenzuojamuose leidiniuose arba konferencijose KK vardu arba panaudojami daktaro disertacijos /bakalauro darbų rengimui – skiriama iki 15 balų;  4.3. Rezultatai pristatomi tik projekto įgyvendinimo ataskaitoje – 0 balų. | 20 |
| 5. Mokslo (meno) veiklos tarptautiškumas | 5.1. Tarptautinis partneris yra juridinis asmuo (pagal sutartį konkrečiam projektui) – skiriama iki 20 balų;  5.2. Tarptaunis partneris yra fizinis asmuo (pagal sutartį konkrečiam projektui) – skiriama iki 15 balų.  5.3. Neatitinka nei vienos išvardintų sąlygų – 0 balų; | 20 |
| 6. Mokslo (meno) veiklos finansavimas | 6.1. Teikiamą projekto veiklą(-as) finansuos 50 proc. ir daugiau nuo projekto biudžete numatytos sumos rėmėjas – skiriama iki 10 balų;  6.2. Teikiamą projekto veiklą(-as) finansuos iki 50 proc. nuo projekto biudžete numatytos sumos rėmėjas arba skirs natūrinę paramą (laboratorinės įrangos nuomą, medžiagas ir kt.) – skiriama iki 5 balų;  6.3. Neatitinka nei vienos išvardintų sąlygų – 0 balų. | 10 |
| 7. Projekto tęstinumas | 7.1. Projekto rezultatų (veiklų) tęstinumo (palaikymo) užtikrinimas 3 (2) metus po projekto pabaigos įvertinant žmogiškųjų ir materialiųjų resursų poreikius – iki 10 balų;  7.2. Projekto rezultatai bus panaudojami naujame projekte (tęstiniame projekte) – iki 5 balų;  7.3. Neatitinka nei vienos išvardintų sąlygų – 0 balų. | 10 |
| **Iš viso:** | | **100** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_